Wulke wyskanje we Wodowych Hendrichecach: Tak mjenowani šulscy rebelojo su před wustawowym sudnistwom dobyli. Tuta powěsć z Karlsruhe je dźensa w našim zwjazkowym kraju kaž politiska bomba zadyriła: Planowanje šulskeje syće w Sakskej so spřećiwja přećiwo we wustawje Němskeje zakótwjenemu prawu komunalneho samopostajowanja.
Dźak słuša horstce zmužitych staršich a jich dźěćom, bojowniskej měšćanostce, čestnohamtskim wučerjam kaž Serbej Hyncej Kaplerej z Rakec a politiskim podpěraćelam wosebje w Zhorjelskim wokrjesu kaž Kathrin Kagelmannowej. Potrjecheni su na kóncu njesebičnje na dobro přichodnych generacijow wojowali, wšako je jich srjedźna šula mjeztym zawrjena.
Postajenje stejnišćow šulow pŕećiwo woli gmejnow hižo móžno njeje. Sakski šulski zakoń dyrbi so wotpowědnje změnić. Nětk sej wězo prěni zrowastanjenje šule we Wodowych Hendrichecach žadaja. A tež serbskej srjedźnej šuli w Chrósćicach a Pančicach běštej z woporom tutoho nětkole wot najwyšeho němskeho sudnistwa zaćisnjeneho sakskeho šulskeho zakonja…
szl_Latn szl_Latn szl_Latn